incipit
Incipit er det første ord, der står skrevet i mange middelalderlige håndskrifter – og også det første ord trykt i mange bøger på latin fra bogtrykkerkunstens barndom (inkunablerne).
Herefter – og i de følgende linjer – nævnes, hvad bogen handler om og undertiden også forfatteren. Den første bog trykt på dansk havde tilsvarende teksten "Har begynner thn danske Krønicke".
Først efter ca. 1490 ses denne indledning sjældnere og erstattet af titelblade.